ขอโทษนะคะ พอดีหนูมีเรื่องปรึกษาค่ะ หนูอายุ19ย่างเข้า20 ค่ะ เรื่องมีอยู่ว่า ประจำเดือนหนูมาผิดปกติค่ะ ซึ่งก่อนหน้านี้ประจำเดือนหนูขาดไปประมาณ3เดือนค่ะ มาครั้งสุดท้ายเมื่อวันที่11เมษายน แล้วเมื่อวันที่30กรกฎาคมที่ผ่านมา หนูได้ไปหาสูติ ซึงก็ตรวจภายในให้ ว่าปกติดีนะคะ หลังจากนั้นประมาณ2-3วันประจำเดือนหนูมาค่ะ มาเป็นเวลา14วันค่ะ หนูได้ไปหาอีกครั้งเพื่อตรวจหาสาเหตุ ได้อัลตราซาวนด์ให้ แต่ก็ไม่พบอะไร ให้ยาปรับฮอร์โมนมาและยาหยุดเลือดมาค่ะ ในขณะที่กินยาเป็นเวลา1อาทิตย์ประจำเดือนหยุดค่ะ แต่พอยาหมด เลือดกลับมาไหลเหมือนเดิมสาเหตุเกิดจากอะไรคะ ทำอย่างไรถึงจะหาย
สวัสดีค่ะ ประจำเดือนมามากผิดปกติอาจเกิดจาก เนื้องอกมดลูกหรือปากมดลูก มีการติดเชื้อที่ช่องคลอดหรือปากมดลูกหรือมดลูก มีบาดแผลบริเวณช่องคลอดหรืออวัยวะเพศภายนอก อวัยวะภายในอุ้งเชิงกรานสตรีอักเสบ อาจมีไข้ ร่วมกับตกขาวผิดปกติด้วย หรือรังไข่สร้างฮอร์โมนผิดปกติ เป็นต้นในกรณีนี้การได้ยาปรับฮอร์โมนอาจทำให้อาการดีขึ้นชั่วคราว คือปรับให้ประจำเดือนกลับมาเป็นรอบตามปกติ แต่หากสาเหตุยังไม่ได้แก้ไข หลังหยุดยา ก็อาจมีเลือดออกมากกลับมาอีกได้ แนะนำกลับไปพบสูตินรีแพทย์เพื่อตรวจภายในและอัลตราซาวน์ซ้ำ เนื่องจากเมื่อเวลาผ่านไป อาการของโรคอาจแสดงออกมาชัดขึ้นค่ะการดูแลตัวเองเบื้องต้น งดการมีเพศสัมพันธ์ ไม่สวนล้างช่องคลอด ไม่ซื้อยาปรับฮอร์โมนใดๆมารับประทานเอง ถ้ามีอาการซีดอ่อนเพลียจากเสียเลือดมาก ไข้สูง ตกขาวผิดปกติ ควรรีบไปพบแพทย์